**Mór Városi Önkormányzat Képviselő-testületének**

**404/2024. (XI.27.) határozata**

**az egyes önkormányzati rendeleteknek a köztemetéssel és a rendkívüli települési támogatásokkal kapcsolatos eljárási rend változásával összefüggő módosítása tárgyában**

1. Mór Városi Önkormányzat Képviselő-testülete az egyes önkormányzati rendeleteknek a köztemetés és a rendkívüli települési támogatásokkal kapcsolatos eljárás rend változásával összefüggő módosítása tárgyában készült előterjesztést megtárgyalta az első fordulóban. Egyetért a határozat 1. mellékletét képező, a személyes gondoskodást nyújtó ellátásokról szóló 11/2015. (V.6.) önkormányzati rendelet módosításáról szóló rendelet-tervezet tartalmával, mely tartalmazza azt a rendelkezést, hogy a Móri Többcélú Kistérségi Társulás Hajléktalanok Átmeneti Szállása közreműködik a rendkívüli települési támogatások megfelelő felhasználásának megszervezésében, és a Szociálpolitikai Kerekasztal tekintetében aktualizálásra kerültek a tagok megnevezései.

2. A Képviselő-testület felkéri a jegyzőt, hogy a Móri Többcélú Kistérségi Társulásban résztvevő helyi önkormányzatok képviselő-testületeinek véleményét kérje be és a vélemények beérkezését követően a rendelet-tervezetet terjessze a Képviselő-testület elé 2. fordulós tárgyalásra.

Határidő: azonnal

Felelős: Jegyző (Közigazgatási és Szociális Iroda)

Fenyves Péter Dr. Taba Nikoletta

polgármester jegyző